Nesten ingenting er kjent om Libius Severus’ regjering. Han døde i løpet av høsten 465. Datoen er uviss, to forskjellige kilder nevner henholdsvis 15. august og 14. november, det er bevart en lov i hans navn datert 25. september. Dødsårsaken er heller ikke kjent med sikkerhet. Senere historikere har hevdet at han ble forgiftet av Ricimer, men den samtidige skribenten Sidonius Apollinaris skrev i 468 at Severus døde av naturlige årsaker.